
HOTĂRÂREA nr. 11/27.02.2025
privind  “Aprobarea Planului de acțiuni şi lucrări de interes public local pentru anul 2025”
Consiliul Local al Comunei 23 August, întrunit în şedinţa ordinară de lucru din data de 27 februarie 2025, orele 1600, la sediul Primăriei Comunei 23 August, din localitatea 23 August;
Analizând temeiurile juridice, respectiv, dispoziţiile art. art. 59, alin. (1) și art. 61, alin. (1), lit. a) din Legea nr. 196/2016 privind venitul minim de incluziune, cu modificările şi completările ulterioare;
Luând act de:

a) referatul de aprobare al Primarului Comunei 23 August, în calitate de inițiator, înregistrat cu nr. 3725/14.02.2025;

b) raportul de specialitate al compartimentului Asistență Socială și Autoritate Tutelară, înregistrat cu nr. 3732/14.02.2025;

c) avizul cu caracter consultativ al Comisiei de specialitate nr. 3 din cadrul Consiliului Local 23 August;

În temeiul drepturilor conferite prin art. 129, alin. (7),lit. b, respectiv art. 139, alin. (1) și art. 196, alin. (1), lit. a) din Codul administrativ adoptat prin O.U.G. nr. 57/03.07.2019, cu modificările şi completările ulterioare, 

HOTĂRĂȘTE:
Art. 1 Se aprobă Planul de acțiuni şi lucrări de interes public local pentru anul 2025, pentru repartizarea orelor de muncă care urmează să fie prestate lunar de către persoanele majore, apte de muncă din familia beneficiară de venit minim de incluziune care include componenta de ajutor de incluziune, precum şi de către alte persoane obligate prin lege să efectueze muncă în folosul comunităţii.
Art. 2 Planul de acțiuni şi lucrări de interes public local pentru anul 2025 care urmează să fie efectuate de către beneficiarii de venit minim de incluziune, apţi de muncă, precum şi de către alte persoane obligate prin lege să efectueze muncă în folosul comunităţii, este prevăzut în Anexa nr. 1, parte integrantă din prezenta hotărâre.

Art. 3 Lista cuprinzând beneficiarii de venit minim de incluziune, precum şi persoanele care urmează să efectueze orele de muncă în folosul comunităţii, inclusiv Planul cuprinzând acţiunile şi lucrările de interes public local, vor fi afişate într-un loc vizibil, la sediu Primăriei Comunei 23 August, întocmindu-se în acest sens un proces verbal de afişaj, prin grija Compartimentului asistență socială și autoritate tutelară.
Art. 4 (1) Prezenta hotărâre intră în vigoare şi se comunică potrivit prevederilor art. 197, alin. (1), art. 198, alin. (1) şi ale art. 243, alin. (1), lit. (e) din Codul administrativ, cu modificările şi completările ulterioare:

· Primarului Comunei 23 August;
· Compartimentului Asistență Socială și Autoritate Tutelară pentru aducerea la îndeplinire;

· Instituţiei Prefectului judeţului Constanţa, în vederea exercitării controlului cu privire la legalitate.
 (2) Aducerea la cunoştinţa publică se realizează prin publicare pe pagina de internet a Primăriei Comunei 23 August.

Hotărârea  s-a  adoptat  cu  un  număr  de 13 voturi “pentru”, - vot “împotrivă”, la  şedinţă  fiind  prezenţi  un  număr  de 13  consilieri   din  cei  15  aleşi.

PREȘEDINTE DE ȘEDINȚĂ,                       CONTRASEMNEAZĂ PENTRU LEGALITATE,
            CONSILIER  



                       SECRETAR GENERAL
CALMBACH VASILE-ALBERT

